Baldvin Kári kvikmyndagerðarmaður er að eigin sögn fíkill í góðar sögur . Hann kveðst horfa meira á gamanþætti og gamandrama en síður á hryllingssögur . Beðinn um að nefna seríur sem hægt er að rífa í sig hugsar hann um og mælir svo með eftirfarandi þáttum . Hann segist hafa setið límdur yfir þeim . „ Ég datt nýlega ofan í þessa þætti og var ekki lengi að háma þá í mig . Meinfyndnir og manneskjulegir í senn , um lífsleiðan leigumorðingja sem finnur nýjan tilgang sem áhugaleikari í Los Angeles . Bill Hader hefur unnið Emmy tvö ár í röð fyrir hlutverk sitt í þessum þáttum , sem hann er einnig meðhöfundur að auk þess að leikstýra völdum þáttum . “ „ Það eru allar líkur á því að fólkið í kringum þig sé að tala um Fleabag eftir Phoebe Waller-Bridge , og ekki að ástæðulausu . En aðrar seríur úr hennar ranni eru líka verðugar áhorfs , Killing Eve og Crashing . Crashing tekst til að mynda að taka sögu sem gæti verið mjög dæmigerð og gera hana ferska og áhugaverða með því að fara á dýptina í karaktersköpuninni . Það eru þræðir þar sem minna á Fleabag . Mjög hámvænt allt saman . “ „ Fyrir utan að vera grípandi og glæsileg þáttaröð í sjálfu sér , þá ætti þessi sería að vera skylduáhorf fyrir alla aðdáendur RuPaul’s Drag Race . Maður sér úr hvaða veruleika sú keppni er raunverulega sprottin . Svo er eiginlega nauðsynlegt að horfa á heimildamyndina Paris is Burning til þess að fá almennilega mynd af drag-senunni í New York á þessum tíma . “